Συντεταγμένες: 32°44′3″N 129°52′13″E﻿ / ﻿32.73417°N 129.87028°E﻿ / 32.73417; 129.87028

Η **Βασιλική των Είκοσι Έξι Αγίων Μαρτύρων της Ιαπωνίας**  (日本二十六聖殉教者聖堂), που είναι επίσης γνωστή ως **Εκκλησία Όουρα** (大浦天主堂, *Ōura Tenshudō*) είναι Ρωμαιοκαθολική Εκκλησία σε ρυθμό βασιλικήςκαι Καθεδρικός ναόςστο Ναγκασάκι της Ιαπωνίας, που χτίστηκε αμέσως μετά το τέλος της Πολιτικής Απομόνωσης της Ιαπωνικής κυβέρνησης το 1853. Είναι επίσης γνωστή ως Εκκλησία των 26 Ιαπώνων Μαρτύρων. Για πολλά χρόνια ήταν το μοναδικό δυτικού τύπου κτήριο, που ανακηρύχθηκε εθνικός θησαυρός και λέγεται ότι είναι η παλαιότερη εκκλησία στην Ιαπωνία.

Ιστορία
-------

Το 1863, δύο Γάλλοι ιερείς από την Εταιρεία Ξένων Αποστολών του Παρισίου (Société des Missions Étrangères), οι πατέρες Λουί-Τέοντορ Φυρέ και Μπερνάρ Πετιτζέν, αποβιβάστηκαν στο Ναγκασάκι με σκοπό να χτίσουν μια εκκλησία προς τιμήν των Είκοσι Έξι Μαρτύρων της Ιαπωνίας, εννέα Ευρωπαίους ιερείς και δεκαεπτά Ιάπωνες χριστιανούς, που είχαν σταυρωθεί το 1597 με εντολή του Τογιοτόμι Χιντεγιόσι. Η εκκλησία τελείωσε το 1864. Κατασκευάστηκε από τον ξυλουργό του Κήπου Γκλόβερ, Κογιάμα Χιντενόσιν, και αρχικά ήταν μια μικρή ξύλινη εκκλησία με τρία κλίτη και τρεις οκταγωνικούς πύργους.  Η σημερινή δομή είναι μια πολύ μεγαλύτερη γοτθική βασιλική, που χρονολογείται γύρω στο 1879. Χτίστηκε με τούβλα, που έχουν σοβατιστεί με λευκό χρώμα, με πέντε κλίτη, θολωτές οροφές και έναν οκταγωνικό πύργο. Το σχέδιο πιθανότατα προήλθε από ένα βελγικό σχέδιο, που χρησιμοποιήθηκε από καθολικούς ιεραποστόλους σε μια παλαιότερη εκκλησία, που χτίστηκε στην Οσάκα.  Τα βιτρό εισήχθησαν από τη Γαλλία.

Στις 17 Μαρτίου 1865, λίγο μετά την ολοκλήρωση του αρχικού καθεδρικού ναού, ο πατέρας Πετιτζέν είδε μια ομάδα ανθρώπων να στέκονται μπροστά στον καθεδρικό ναό. Έδειξαν στον ιερέα ότι ήθελαν να ανοίξει τις πόρτες. Καθώς ο ιερέας γονάτισε στο βωμό, μια ηλικιωμένη γυναίκα από την ομάδα τον πλησίασε και του είπε «Η καρδιά (πίστη) όλων μας είναι ίδια με τη δική σου. Πού είναι το άγαλμα της Παναγίας;»  Ο Πετιτζέν ανακάλυψε ότι αυτοί οι άνθρωποι ήταν από το κοντινό χωριό Ουρακάμι και ήταν Κακούρε Κιρισιτάν, απόγονοι των πρώτων Ιαπώνων Χριστιανών, που κρύβονταν μετά την εξέγερση Σιμαμπάρα τη δεκαετία του 1630. Ένα λευκό μαρμάρινο άγαλμα της Παναγίας εισήχθη από τη Γαλλία και ανεγέρθηκε στην εκκλησία, για να τιμήσει αυτό το γεγονός. Το χάλκινο ανάγλυφο στην αυλή κάτω από την εκκλησία δείχνει την αξιομνημόνευτη σκηνή της ανακάλυψης. Δεν πέρασε πολύς καιρός και δεκάδες χιλιάδες κρυπτοχριστιανοί αποκάλυψαν την πίστη τους στην περιοχή του Ναγκασάκι. Τα νέα για αυτό έφτασαν στον Πάπα Πίο Θ΄, ο οποίος αποκάλεσε το γεγονός αυτό ως «το θαύμα της Ανατολής».

Ο καθεδρικός ναός Όουρα χαρακτηρίστηκε ως Εθνικός Θησαυρός το 1933. Κατά τη διάρκεια του Β' Παγκοσμίου Πολέμου, ο καθεδρικός ναός υπέστη ζημιές από την ατομική βόμβα στις 9 Αυγούστου 1945.  Αντικείμενα από τις ζημιές βρίσκονται στο Μουσείο Ατομικής Βόμβας του Ναγκασάκι.

Ο χαρακτηρισμός του Εθνικού Θησαυρού επικυρώθηκε στις 31 Μαρτίου 1953 βάσει του νόμου του 1951 για την προστασία των πολιτιστικών αγαθών. Ήταν το πρώτο κτήριο δυτικού τύπου στην Ιαπωνία στο οποίο δόθηκε αυτή η τιμή και ήταν το μοναδικό μέχρι το 2009, όταν το νεομπαρόκ παλάτι Ακασάκα χαρακτηρίστηκε ως Εθνικός Θησαυρός.

 Εσωτερικό της εκκλησίας Όουρα
Η εκκλησία έλαβε το καθεστώς της μικρής βασιλικής από την Αγία Έδρα στις 26 Απριλίου 2016. 

Στις 30 Ιουνίου 2018, ο καθεδρικός ναός Όουρα, μαζί με άλλες 11 τοποθεσίες, που συνδέονται με τον διωγμό των καθολικών χριστιανών στην Ιαπωνία, προστέθηκε στον Κατάλογο Παγκόσμιας Κληρονομιάς της UNESCO.  

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βασιλική των 26 Αγίων Μαρτύρων της Ιαπωνίας (Ναγκασάκι)** |

Παραπομπές
----------

1. 1 2 3 4 5  «国指定文化財等データベース» (Ιαπωνικά)
2. ↑  kunishitei.bunka.go.jp/heritage/detail/102/3522.
3. ↑  kunishitei.bunka.go.jp/heritage/detail/401/00003763.
4. 1 2 3  «Basilica of the Twenty-Six Holy Martyrs of Japan (Oura Church), 長崎 (Nagasaki), 長崎県 (Nagasaki), Japan». *www.gcatholic.org*. Ανακτήθηκε στις 31 Ιανουαρίου 2017.
5. ↑  Dallas Finn, *Meiji Revisited: The Sites of Victorian Japan,* (New York: Weatherhill, 1995), 12-13.
6. ↑  Finn 13.
7. ↑  Francisque Marnas, *La Religion de Jesus Ressuscitée au Japon dans la seconde moitie de XIX siècle*. 2 vols. (Paris: Delhomme et Briguet, 1897), 487-490. direct link
8. ↑  Oura Cathedral, by kyushuandtokyo.org
9. ↑  «Japan gets its first minor Basilica».
10. ↑  «Hidden Christian Sites in the Nagasaki Region».
11. ↑  «UNESCO adds Japanese sites linked to persecution of Christians to World Heritage list». Ιουλίου 2018. Αρχειοθετήθηκε από το πρωτότυπο στις 1 Ιουλίου 2018. Ανακτήθηκε στις 14 Αυγούστου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 255514751
* NDL: 00640100

 |

 |

|  |  |
| --- | --- |
| 

|  |
| --- |
| * Πύλη:Ιαπωνία
 |

 |